පාසල් සමයෙහිදීම බටහිර සංගීතයත් පෙරදිග සංගීතයත් උගත් ස්ටැන්ලි පීරිස් වයලීන වාදනය ප්‍රගුණ කළේය. අතට හසුවන සෑම තූර්ය භාණ්ඩයක්ම වාදනය කළේය. එහෙත් අහම්බෙන් හිමි වූ කැඩුණු සැක්සෆෝනයක් අලුත්වැඩියා කොට ගත් ඔහු එහි ශිල්පෝපක්‍රම ඉගෙන පසුකාලයේ දී විශිෂ්ට ගණයේ සැක්සෆෝන වාදකයෙක් වූයේය. කොළඹ පැවැති පටිගත කිරීම් සඳහා මතුව තිබූ සැක්සෆෝන වාදකයකුගේ අවශ්‍යතාවත්, එවක ප්‍රචලිත කැසට් ව්‍යාපාරය මගින් පුළුල් ඉඩක් විවෘතව තිබීමත් ස්ටැන්ලි පීරිස් නිර්මාණාත්මක සංගීත ක්ෂේත්‍රයට සම්බන්ධ කර වූ කාරණාය. පැරණි ගීත සඳහා අලුතින් සංගීතය සංයෝජනය කිරීමේ කාර්යයද ඔහු වෙත පැවරිණ. ස්ටැන්ලි පීරිස් පිළිබඳ මෙම අපදාන කථාව ලියන මහාචාර්ය ආරියරත්න කැසට්පට 678කට සංගීතය අධ්‍යක්ෂණය කරමින්ද කැසට්පට යුගය නිම වී සංගත තැටි යුගය එළඹෙන විට වාදනයෙන්, ගී තනු නිර්මාණයෙන්, සංගීත සංයෝජනයෙන් හා අධ්‍යක්ෂණයෙන් සක්‍රීය දායකත්වයක් සපයමින්ද මේ සංගීතඥයා ඉටු කළ සේවාව විග්‍රහ කොට තිබේ.
ස්ටැන්ලි පීරිස් නිර්මාණාත්මක සංගීත ක්ෂේත්‍රයට සම්බන්ධ කර වූ කාරණා මොනවාද?
මතුව තිබූ සැක්සෆෝන වාදකයකුගේ අවශ්‍යතාවත්